ദിലീപ് റാഫി കൂട്ടു കെട്ടിലെ ഏറ്റവും പുതിയ ചിത്രം വോയിസ് ഓഫ് സത്യനാഥന് ചിത്രീകരണം ആരംഭിച്ചു ദിലീപ് റാഫി കൂട്ടു കെട്ടിലെ ഏറ്റവും പുതിയ ചിത്രം വോയിസ് ഓഫ് സത്യനാഥന് വിദ്യാരംഭ ദിനത്തില് ചിത്രീകരണം ആരംഭിച്ചു. സൂപ്പര് ഹിറ്റ് ചിത്രങ്ങളായ പഞ്ചാബി ഹൗസ്, പാണ്ടിപ്പട, ചൈനാടൗണ്, തെങ്കാശിപ്പട്ടണം, റിങ്ങ്മാസ്റ്റര് എന്നിവക്ക് ശേഷം ദിലീപ്റാഫി കൂട്ടുകെട്ടില് ഒരുങ്ങുന്ന ഏറ്റവും പുതിയ ചിത്രമാണ് വോയിസ് ഓഫ് സത്യനാഥന്. അടുത്ത കാലത്തായി മലയാള സിനിമയില് നിന്നും മണ്മറഞ്ഞുപോയ കലാകാരന്മാരുടെ ആത്മാവിന് നിത്യശാന്തിക്കായുള്ള പ്രാര്ത്ഥനയോടുകൂടിയാണ് ചിത്രീകരണം തുടങ്ങിയത്. സ്വിച് ഓണ് കര്മ്മം പ്രിയപ്പെട്ട സംവിധായകന് ഷാഫി നിര്വ്വഹിച്ചു. ആദ്യമായി വിളക്ക് കൊളുത്തി ചിത്രീകരണത്തിന് തുടക്കം കുറിച്ചത് ചിത്രത്തിന്റെ നിര്മ്മാതാവ് കൂടിയായ ഷിനോയ് മാത്യുവിന്റെ പത്നി നീതുവായിരുന്നു. ബാദുഷ സിനിമാസിന്റെയും ഗ്രാന്റ് പ്രൊഡക്ഷന്സിന്റെയുെം ബാനറില് എന്.എം ബാദുഷ, ഷിനോയ് മാത്യു, ദിലീപ്, പ്രിജിന് ജെ.പി എന്നിവര് ചേര്ന്നാണ് നിര്മ്മിക്കുന്നത്. ചിത്രത്തിന്റെ കഥ തിരക്കഥ സംഭാഷണം സംവിധാനം എന്നിവ നിര്വ്വഹിച്ചിരിക്കുന്നത് റാഫി തന്നെയാണ്. ചിത്രത്തില് ദിലീപിനെ കൂടാതെ ജോജു ജോര്ജ്, സിദ്ധിഖ്, ജോണി ആന്റണി, വീണ നന്ദകുമാര് തുടങ്ങിയവരും പ്രധാന വേഷത്തില് എത്തുന്നു. മഞ്ജു ബാദുഷ, നീതു ഷിനോയ് എന്നിവരാണ് എക്സിക്യൂട്ടീവ് പ്രൊഡ്യൂസേഴ്സ്. ചിത്രത്തിന്റെ ഛായാഗ്രഹണം നിര്വ്വഹിക്കുന്നത് ജിതിന് സ്റ്റാനിലസ് ആണ്. സംഗീതം ജസ്റ്റിന് വര്ഗീസ്, എഡിറ്റര് ഷമീര് മുഹമ്മദ്, വസ്ത്രാലങ്കാരം സമീറ സനീഷ്, കല സംവിധാനം എം ബാവ, പ്രൊഡക്ഷന് കണ്ട്രോളര് ഡിക്സണ് പൊടുത്താസ്, മേക്കപ്പ് റോണെക്സ് സേവിയര്, ചീഫ് അസ്സോസിയേറ്റ് സൈലെക്സ് എബ്രഹാം, അസ്സോസിയേറ്റ് ഡയറക്ടര് മുബീന് എം റാഫി, സ്റ്റില്സ് ഷാലു പേയാട്, പി.ആര്.ഒ പി.ശിവപ്രസാദ് മഞ്ജു ഗോപിനാഥ്, ഡിസൈന് ടെന് പോയിന്റ് എന്നിവരാണ് മറ്റ് അണിയറ പ്രവര്ത്തകര്